นลท.เทขาย GLOBAL รูด 5% นิวโลว์รอบ 7 เดือน วิตกงบฯไตรมาส 1 กำไรต่ำคาด
นลท.เทขาย GLOBAL รูด 5% ทำจุดต่ำสุดรอบ 7 เดือน วิตกงบฯไตรมาส 1 กำไรต่ำคาด ล่าสุดอยู่ที่ 16.10 บาท ลบ 0.90 บาท หรือ 5.29% ด้วยมูลค่าซื้อขาย 140.44 ล้านบาท 
นลท.เทขาย GLOBAL รูด 5% ทำจุดต่ำสุดรอบ 7 เดือน วิตกงบฯไตรมาส 1 กำไรต่ำคาด ล่าสุดอยู่ที่ 16.10 บาท ลบ 0.90 บาท หรือ 5.29% ด้วยมูลค่าซื้อขาย 140.44 ล้านบาท
14 พ.ค. 2562

ผู้สื่อข่าวรายงานว่า ราคาหุ้น บริษัท สยามโกลบอลเฮ้าส์ จำกัด (มหาชน) หรือ GLOBAL ล่าสุด ณ เวลา 10.57 น. อยู่ที่ระดับ 16.10 บาท ลบ 0.90 บาท หรือ 5.29% สูงสุดที่ 16.70 บาท ต่ำสุดที่ 16 บาท ด้วยมูลค่าซื้อขาย 140.44 ล้านบาท ทั้งนี้ ราคาหุ้น GLOBAL ปรับตัวลงต่ำสุดในรอบ 7 เดือน นับตั้งแต่ราคาหุ้นอยู่ที่ระดับ 16 บาท เมื่อวันที่ 5 ก.ค.2561

ด้าน บล.โนมูระ พัฒนสิน ระบุในบทวิเคราะห์ ประเมินราคาเป้าหมาย GLOBAL ที่ 18.20 บาทต่อหุ้น โดย GLOBAL รายงานกำไรสุทธิไตรมาส 1/62 ใกล้กับที่เราคาดไว้ 542 ลบ. (ลดลง 4% เมื่อเทียบจากปีก่อน แต่เพิ่มขึ้น 29% เมื่อเทียบจากไตรมาสก่อนตาม Seasonal) แต่ต่ำกว่าตลาดคาด 12%
โดยหากเทียบจากปีก่อนอ่อนตัวลงรายไตรมาสครั้งแรกนับตั้งแต่ไตรมาส 4/60 เนื่องจากถูกกดดันจากการรุกออกโปรโมชั่นเพื่อกระตุ้นยอดขายกอปรกับไม่มีผลประโยชน์ของราคาเหล็กโลกขาขึ้นเหมือนไตรมาส 1/61 จึงทำให้อัตรากำไรขั้นต้นปรับลงแรงเหลือ 19.1% (-163bps y-y, -171bps q-q)
นอกจากนั้น ยังมีผลลบทางอ้อมจากความพยายามในการคุมสินค้าในสต็อคที่รัดกุมมากขึ้น ทำให้สัดส่วนรายได้อื่นไตรมาส 1/62 ก็ลดลงเช่นกันเหลือ 3.2% จาก 3.9% ในไตรมาส 1/61 ฉุดกำไรสุทธิหดตัวไม่สอดคล้องกับรายได้ที่ยังโตดี 16% เมื่อเทียบจากปีก่อน ตาม SSSG (+6%) และจำนวนสาขาที่สูงขึ้นเป็น 62 แห่ง (เพิ่มขึ้น 7 เมื่อเทียบจากปีก่อน แต่คงที่เมื่อเทียบจากไตรมาสก่อน)